  Анжелика Тихонова корреспондент 22-тӥ инвожое, Буре ваён но кайгырон нуналэ, Ижкарын кык дунтэк концертъёс возьматозы. Со сярысь Удмурт кун филармонилэн пресс-службаез ивортӥз. 5 часын ӵукна Ижкарысь Ялан ӝуась тыл дорын Удмуртиысь кун симфони оркестр шудоз. Крезьгурасьёс Дмитрий Шостаковичлэн 7 номеро симфониысьтыз (Ленинградской симфония) нырысетӥ люкетсэ быдэстозы. Дирижёр Андрей Гордеев луоз. 7 номеро симфония яке «Ленинградской симфония» котыртэм Ленинградын улӥсьёслэсь но карез утисьёслэсь гинэ ӧвӧл, тупаса улон понна улонзэс сётэм вань адямиослэсь батырлыксэс, чиданлыксэс возьматӥсь крезьгур луиз. Симфония дунне вылысь ваньмаз сямен концерт залъёсын чузъяськиз ини Со нуналэ ик 19 часын Киров нимо паркын Удмуртиысь академ хор капеллалэн концертэз луоз. «Берёзовые сны» программа улсын яратон но тупаса улон сярысь кырӟанъёс, вормон, кайгырон сярысь гуръёс чузъяськозы. Пусъём, элькунысь кун филармония Быдӟым Атыкай ожлы сӥзем концертъёс арлы быдэ ортчытъя. 2021-тӥ арын концертъёсы 5 сюрслэсь трос учкисьёс вуылӥзы, соос пӧлын ожысь ветеранъёс но ож вакытысь нылпиос. Тодэ вайытом, Удмуртиысь кун филармония арлы быдэ «Музыка летом» фестиваль ортчытъя. Солэн радлыкеныз чӧлсконпусъя тодматскыны быгатоды.  Тегъёс: Лулчеберет Ижкар Удмуртия Филармония БыдӟымАтыкайож буреваён  